“A Wednesday” એ આમ આદમીની ત્રાસવાદ વિરુધ્ધની લડાઇને દર્શાવતી મૂવી છે. આજકાલ આમ આદમી બિચારો કીડા મકોડાની જેમ જીવી રહ્યો છે અને મોંઘવારી, ત્રાસવાદ, બેકારી અને સામાન્ય જીવન જીવવા માટેનો સંઘર્ષ કરતો રહે છે. સરકાર નિર્માલ્ય થઇને આતંકવાદીઓને શરણે થઇ ગઇ છે. અવારનવાર ભારતના જુદા જુદા શહેરોમાં બોમ્બ ફૂટતા રહે છે અને સરકાર નિર્માલ્ય થઇને લોકોને શાંત રહેવાનો અપીલો કર્યા કરે છે અને નિવેદનો આપે છે કે અમે આતંકવાદીઓના મનસૂબાઓને કામયાબ નહીં થવા દઇએ. હજી આ પોસ્ટ લખું છું ત્યારે પણ દિલ્હીમાં અત્યારે 4 બોમ્બ વિસ્ફોટની ખબર આવી છે. આતંકવાદીઓ મન ફાવે એમ આમ આદમીની જીંદગી સાથે રમત રમી રહ્યા છે. આમ આદમી સવારે ઘરેથી બહાર નીકળે છે અને સાંજે જો ઘરે સલામત પાછો પહોંચે તો ભગવાનનો આભાર માને છે. સરદારજી બુશ સાહેબને ખુશ કરવામાં વ્યસ્ત છે અને આપણા માનનીય ગૃહપ્રધાન શિવરાજ પાટીલથી શેક્યો પાપડ પણ ભંગાતો નથી. મારા મતે તો શિવરાજ પાટીલની જગ્યાએ કોઇ વ્યંઢળને પણ ગૃહપ્રધાન તરીકે નિયુક્ત કર્યો હોય તો પણ એ વધુ સારી રીતે કામ કરી શકે.